香港聖母無原罪主教座堂

聖母無原罪主教座堂係天主教香港教區主教座堂，1888年開始用，喺香港島中環堅道16號，係香港一級歷史建築。佢嘅建築風格係哥德復興式，用磚石砌。 座聖堂嘅前身喺威靈頓街同砵典乍街交界處，喺1843年起好，但喺16年後嘅1859年燒咗。現時嘅聖堂喺1883年奠基，並喺1888年落成啓用。佢喺香港戰役期間受損，但喺隨後嘅日治時期並冇受到進一步破壞。2010年，古物諮詢委員會評定佢做一級歷史建築。